Džošs Ričardsons

Džošua Maikls Ričardsons (; dzimis  Oklahomas štatā) ir amerikāņu basketbolists, spēlē uzbrūkošā aizsarga pozīcijā. 2026. gadā pārstāv Spānijas ACB Līgas klubu Basket Zaragoza, bet iepriekš 10 sezonas bija Nacionālās basketbola asociācijas (NBA) klubu spēlētājs.

 Karjera 
Dž. Ričardsons aizvadīja pilnas četras sezonas koledžu līgā NCAA, pārstāvot Tenesijas Universitātes komandu.

2015. gada NBA draftā Maiami "Heat" viņu izvēlējās ar kopējo 40. numuru otrajā kārtā. Pirmajā NBA sezonā Dž. Ričardsons spēlēja arī G Līgas komandā Sioux Falls Skyforce, taču "Heat" sastāvā devās laukumā 52 spēlēs. Sākot ar trešo NBA sezonu viņš nostiprinājās Maiami komandas starta pieciniekā un sekojošajās sezonās ir bijis tikai pamatsastāva spēlētājs gan šajā, gan citos klubos.

2019. gada jūlijā "Heat" aizmainīja Dž. Ričardsonu uz Filadelfijas "76ers" maiņā, kuras rezultātā Maiami komanda ieguva Džimiju Batleru. Pēc vienas sezonas "76ers" sastavā viņš tika aizmainīts uz Dalasas "Mavericks" pret Setu Kariju (kopā ar Dž. Ričardsonu Filadelfijas komanda atdeva arī otrās kārtas drafta izvēli). Pēc vienas sezonas "Mavericks" sastāvā, kurā Dž. Ričardsons nespēlēja gaidītajā līmenī, viņš tika aizmainīts uz Bostonas "Celtics" pret centra spēlētāju Mozesu Braunu. Bostona nospēlēja nepilnu sezonu līdz 2022. gada februārī kopā ar Romeo Langfordu tika aizmainīts uz Sanantonio "Spurs" pret Deriku Vaitu.

2023. gada februārī viņu aizmainīja uz Ņūorleānas "Pelicans" pret Devonti Greiemu un četrām nākotnes otrās kārtas drafta izvēlēm. 2023. gada vasarā viņš noslēdza līgumu ar savu pirmo NBA klubu Maiami "Heat". 2025. gada februārī viņš bija dalībnieks maiņas darījumā ar Goldensteitas "Warriors" un Jūtas "Jazz", kura lielākā vērtība bija Džimijs Batlers, kurš pārcēlās no "Heat" uz "Warriors", savukārt Dž. Ričardsons nonāca "Jazz" un dažas dienas pēc maiņas darījuma tika atbrīvots no līgumsaistībām.

2026. gada janvārī tika paziņots, ka Dž. Ričardsons ir noslēdzis līgumu ar Spānijas ACB Līgas klubu Basket Zaragoza.

 Atsauces 

 Ārējās saites 

Kategorija:1993. gadā dzimušie
Kategorija:Oklahomā dzimušie
Kategorija:ASV basketbolisti
Kategorija:Uzbrūkošie aizsargi
Kategorija:Maiami "Heat" spēlētāji
Kategorija:Filadelfijas "76ers" spēlētāji
Kategorija:Dalasas "Mavericks" spēlētāji
Kategorija:Bostonas "Celtics" spēlētāji
Kategorija:Sanantonio "Spurs" spēlētāji
Kategorija:Ņūorleānas "Pelicans" spēlētāji